El Cinco de Mayo el ze un dì festivo che el vien sełebrà ogni ano inte el Mèsego e inte i Stati Unii d'Amèrica el 5 de majo. Łe so orìzani łe ga da èsar sercae inte el vołere de ła mesegan-statunitense de rezaltar łe temàteghe de ła democrasia e libartà inte i primi ani de ła guera de secesion americana. Inte el dì de uncó, sta recorensa ła vien vedesta cofà na sełebrasion de l'orgojo mesegan. In Mèsego, e prinsipalmente inte el stato de Puebla, ła festività ła recorda el dì de ła vitòria contra a łe trupe fransezi inte ła bataja de Puebla e ła ze anca ciamada El Dì de ła Bataja de Puebla .